pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ. ชี้แจงข้อกล่าวหายาฟาวิพิราเวียร์ขาดแคลน
วันอังคารที่ 29 มีนาคม 2565
สธ. ชี้แจงข้อกล่าวหายาฟาวิพิราเวียร์ขาดแคลน
สธ. ยืนยันยาฟาวิพิราเวียร์มีเพียงพอ กระจายต่อเนื่องทุกสัปดาห์ ช่วง 1-2 สัปดาห์ที่ผ่านมา มีการใช้ยามากขึ้น อาจทําให้การบริหารจัดการยาบางพื้นที่ไม่คล่องตัว
จากกรณีชมรมแพทย์ชนบท ระบุยาฟาวิพิราเวียร์ขาดแคลนอย่างมากทั่วประเทศ สถานการณ์โรงพยาบาลต่างๆ ในช่วง 2 เดือนมานี้ มียาฟาวิพิราเวียร์ใช้อย่างจํากัด แม้จ่ายยาตามแนวปฏิบัติของกรมการแพทย์ที่ให้จ่ายเฉพาะคนอายุ 60ปีขึ้นไปก็ยังไม่พอเพียง ขาดแคลนหนักจนบางพื้นที่ให้ยาเฉพาะคนที่มีภาวะปอดบวมเท่านั้น จึงเรียกร้องให้กระทรวงสาธารณสุขออกมาชี้แจงว่าเหตุใดยาฟาวิพิราเวียร์จึงขาดแคลนอย่างหนัก เหตุใดไม่บอกความจริงกับสังคมและโรงพยาบาลต่างๆ ซึ่งสิ่งที่ทุกโรงพยาบาลอยากรู้คือจะได้รับจัดสรรครั้งละประมาณกี่เม็ดและหลังรับจัดสรรแล้วอีกกี่วันจึงจะได้มาอีก จะได้บริหารยาให้เหมาะสมกับจํานวนยาที่มี ส่วนยาโมลนูพิราเวียร์นั้นแม้จะนําเข้ามาแล้ว แต่มีจํานวนน้อย ราคาแพง การขอใช้ยายุ่งยาก จึงไม่อาจนํามาทดแทนยาฟาวิพิราเวียร์ได้นั้น
วันที่ 28 มีนาคม 2565 นพ.ธงชัย กีรติหัตถยากร รองปลัดกระทรวงสาธารณสุข กล่าวถึงกรณีมีข่าวยาฟาวิพิราเวียร์ที่ใช้รักษาผู้ป่วยโควิด 19 ไม่เพียงพอ ว่า ยืนยันขณะนี้ประเทศไทยยังมียาฟาวิพิราเวียร์เพียงพอในการดูแลผู้ป่วยโควิด 19 โดยมอบให้องค์การเภสัชกรรมเป็นผู้จัดหา ตั้งแต่ช่วงเดือน กุมภาพันธ์-เมษายน 2565 องค์การเภสัชกรรมได้ผลิตและจัดหายาฟาวิพิราเวียร์เข้ามารวม 128.1 ล้านเม็ด เฉพาะช่วงวันที่ 1-28 มีนาคม 2565 มีการผลิตและจัดหายาแล้ว 73.9 ล้านเม็ด ส่งกระจายยาให้ทุกจังหวัดทั่วประเทศ 72.52 ล้านเม็ด ข้อมูลถึงวันที่ 28 มีนาคม 2565 คงเหลือยาทั่วประเทศ 22.87 ล้านเม็ด โดยพื้นที่ กทม.มียาคงเหลือมากที่สุด 5.12 ล้านเม็ด รองรับผู้ป่วยได้ 1.02 แสนราย ขณะที่จังหวัดอื่นๆ มียาคงเหลือเพียงพอรองรับผู้ป่วยเช่นกัน ทั้งนี้ ส่วนกลางมีการจัดหายา และกระจายยาให้แก่ทุกจังหวัดอย่างต่อเนื่องทุกสัปดาห์ โดยช่วงวันที่ 29 มีนาคม - 2 เมษายน 2565 จะมียาอีก 15 ล้านเม็ด วันที่ 3-9 เมษายน 2565 อีก 11.6 ล้านเม็ด และวันที่ 10-16 เมษายน 2565 จํานวน 20 ล้านเม็ด
"ทุกจังหวัดได้รับการกระจายยาฟาวิพิราเวียร์สําหรับใช้รักษาผู้ป่วยโควิด 19 อย่างต่อเนื่อง แต่ช่วง 1-2 สัปดาห์ที่ผ่านมาบางพื้นที่มีจํานวนผู้ติดเชื้อเพิ่มมากขึ้น จึงทําให้การบริหารจัดการยาไม่คล่องตัว หากโรงพยาบาลใดพบแนวโน้มว่ายาฟาวิพิราเวียร์จะไม่พอใช้ สามารถแจ้งไปยังสํานักงานสาธารณสุขจังหวัดเพื่อบริหารจัดการยาให้โรงพยาบาลมีใช้อย่างต่อเนื่องได้ สําหรับการใช้ยาจะเป็นไปตามแนวทางการรักษาโรคโควิด 19 ของกรมการแพทย์ ที่กําหนดโดยคณะแพทย์ผู้เชี่ยวชาญ รวมถึงหลักการใช้ยาอย่างสมเหตุสมผล หากผู้ป่วยไม่มีอาการหรือไม่มีความเสี่ยงจะไม่จําเป็นต้องได้รับยาต้านไวรัส โดยแพทย์อาจพิจารณาให้ยารักษาตามอาการหรือยาฟ้าทะลายโจร ซึ่งจากการติดตามการรักษาผู้ป่วยในเขตสุขภาพที่ 4, 5, 6 รวม 24 จังหวัด พบว่ามีผู้ป่วยที่อยู่ในเกณฑ์ต้องได้รับยาฟาวิพิราเวียร์เพียง 26% นอกจากนี้ กระทรวงสาธารณสุขยังจัดหายารักษาอื่นๆ ได้แก่ ยาเรมดิซิเวียร์ ยาโมลนูพิราเวียร์ และยาแพกซ์โลวิด เข้ามาเพิ่มเติม เพื่อให้เป็นทางเลือกสําหรับแพทย์พิจารณาในการรักษาผู้ป่วยให้เหมาะสมกับอาการและปัจจัยเสี่ยงของผู้ป่วยด้วย" นพ.ธงชัยกล่าว
รัฐบาลไทย-ข่าวทำเนียบรัฐบาล-รมว.สุชาติ ส่ง‘ที่ปรึกษา’มอบเงินกู้กองทุนพัฒนาฝีมือแรงงาน ให้บริษัทอัพสกิลลูกจ้าง
วันศุกร์ที่ 22 กรกฎาคม 2565
รมว.สุชาติ ส่ง‘ที่ปรึกษา’มอบเงินกู้กองทุนพัฒนาฝีมือแรงงาน ให้บริษัทอัพสกิลลูกจ้าง
วันที่ 22 กรกฎาคม 2565 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน เป็นประธานในการมอบเงินกู้ยืมจากกองทุนพัฒนาฝีมือแรงงานภายใต้พระราชบัญญัติส่งเสริมการพัฒนาฝีมือแรงงาน พ.ศ.254
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิและเสรีภาพ เร่งแก้ไขร่าง พ.ร.บ.คุ้มครองพยานคดีอาญาให้มีประสิทธิมากขึ้น และแก้ไขค่าตอบแทนพยานให้สอดคล้องกับสภาพเศรษฐกิจปัจจุบัน
วันอังคารที่ 28 ธันวาคม 2564
กระทรวงยุติธรรม โดยกรมคุ้มครองสิทธิและเสรีภาพ เร่งแก้ไขร่าง พ.ร.บ.คุ้มครองพยานคดีอาญาให้มีประสิทธิมากขึ้น และแก้ไขค่าตอบแทนพยานให้สอดคล้องกับสภาพเศรษฐกิจปัจจุบัน
กระทรวงยุติธรรม โดยกรมคุ้มครองสิทธิและเสรีภาพ เร่งแก้ไขร่าง พ.ร.บ.คุ้มครองพยานคดีอาญาให้มีประสิทธิมากขึ้น และแก้ไขค่าตอบแทนพยานให้สอดคล้องกับสภาพเศรษฐกิจปัจจุบัน เพื่อช่วยคุมอาชญากรรมให้ลดน้อยลงตามสโลแกน “พยานปลอดภัย สังคมอุ่นใจ ยุติธรรมพึ่งได้”
นายเรืองศักดิ์ สุวารี อธิบดีกรมคุ้มครองสิทธิและเสรีภาพ เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม ให้ความสําคัญกับภารกิจการคุ้มครองพยานในคดีอาญา เพราะเป็นกระบวนการที่สนับสนุนงานยุติธรรม โดยพยานบุคคลมีความสําคัญต่อการหาคนผิดมาลงโทษ เพื่อให้ศาลได้ใช้ดุลยพินิจในการพิจารณาคดีได้อย่างถูกต้องและเป็นธรรม โดยรัฐธรรมนูญแห่งราชอาณาจักรไทยได้บัญญัติรับรองสิทธิบุคคลซึ่งเป็นพยานในคดีอาญาให้มีสิทธิได้รับความคุ้มครองความปลอดภัย การปฏิบัติที่เหมาะสม และค่าตอบแทนที่จําเป็นตามสมควรจากรัฐ
นายเรืองศักดิ์ เผยอีกว่า การบังคับใช้พระราชบัญญัติคุ้มครองพยานในคดีอาญา พ.ศ.2546 ที่ผ่านมาพบว่าบทบัญญัติบางมาตราไม่สอดคล้องกับการปฏิบัติงาน สภาพเศรษฐกิจ ภาระค่าใช้จ่ายที่เกิดขึ้นกับพยาน รวมทั้งยังไม่มีบทบัญญัติที่ให้อํานาจในการคุ้มครองผู้แจ้งเบาะแสการกระทําความผิด บทบัญญัติเกี่ยวกับอํานาจหน้าที่ของพนักงานเจ้าหน้าที่ในการปฏิบัติงานตามพระราชบัญญัติคุ้มครองพยานในคดีอาญา กระทรวงยุติธรรมจึงเสนอร่างพระราชบัญญัติคุ้มครองพยานในคดีอาญา (ฉบับที่..) พ.ศ. .... ที่ได้มีการปรับปรุงแก้ไขปัญหาดังกล่าว เพื่อให้ประชาชนที่ทําหน้าที่เป็นพยานในคดีอาญาได้รับการคุ้มครองความปลอดภัยได้อย่างมีประสิทธิภาพ ลดภาระค่าใช้จ่ายให้พยานได้รับค่าตอบแทน และค่าใช้จ่ายที่จําเป็นเหมาะสมในการมาทําหน้าที่เป็นพยานในคดีอาญาเพิ่มมากยิ่งขึ้นสอดคล้องกับสภาพเศรษฐกิจตลอดจนไม่เป็นภาระแก่พยาน ซึ่งการจะควบคุมอาชญากรรมหรือคดีอาญาให้เกิดขึ้นน้อยที่สุดคือต้องบังคับใช้กระบวนการพิจารณาคดีอาญาให้มีประสิทธิภาพมากที่สุด
รัฐบาลไทย-ข่าวทำเนียบรัฐบาล-รัฐบาลรับข้อสังเกตสภาฯ แนวทางจัดการพืชกระท่อม กระทรวงเกษตรเร่งขยายพันธุ์แจกเกษตรกร
วันจันทร์ที่ 1 สิงหาคม 2565
รัฐบาลรับข้อสังเกตสภาฯ แนวทางจัดการพืชกระท่อม กระทรวงเกษตรเร่งขยายพันธุ์แจกเกษตรกร
รัฐบาลรับข้อสังเกตสภาฯ แนวทางจัดการพืชกระท่อม กระทรวงเกษตรเร่งขยายพันธุ์แจกเกษตรกร
วันนี้ (1 สิงหาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า สืบเนื่องจากร่างพระราชบัญญัติพืชกระท่อม พ.ศ. ....ได้ผ่านการเห็นชอบจากรัฐสภาแล้ว โดยมีสาระ เป็นการกําหนดมาตรการกํากับดูแลการเพาะปลูกพืชกระท่อม การขายและการนําเข้าหรือการส่งออกใบกระท่อมเพื่อให้เกิดประโยชน์ทางเศรษฐกิจของประชาชนมากที่สุด และกําหนดมาตรการกํากับดูแลการขาย การโฆษณาและการบริโภคใบกระท่อมเพื่อคุ้มครองสุขภาพของบุคคลซึ่งมีอายุต่ํากว่า 18 ปีและบุคคลกลุ่มเสี่ยงอื่น อย่างไรก็ตาม ยังมีข้อสังเกตจากคณะกรรมธิการพิจารณาร่างพ.ร.บ.ฯ จากทั้งสภาผู้แทนราษฎรและวุฒิสภา ซึ่งรัฐบาลเห็นชอบที่จะรับไปพิจารณาต่อไปเพื่อให้การใช้พืชกระท่อมเกิดประโยชน์สูงสุดทั้งในด้านการแพทย์และเศรษฐกิจ และป้องกันความเสี่ยงจากการบริโภคที่ไม่เหมาะสม
ในการนี้ กระทรวงยุติธรรม จะเป็นหน่วยงานหลักในการรับข้อสังเกตดังกล่าว และนําไปพิจารณาร่วมกันกับกระทรวงและหน่วยงานที่เกี่ยวข้อง โดยต้องนํากลับมาเสนอสํานักเลขาคณะรัฐมนตรีต่อไป
ข้อสังเกต อาทิ
1.กระทรวงสาธารณสุขควรแก้ไขเพิ่มเติมกฎหมายที่เกี่ยวข้องกับผลิตภัณฑ์สมุนไพร ยา อาหารและเครื่องสําอางเพื่อให้ประชาชนและผู้ประกอบการสามารถใช้ประโยชน์จากพืชกระท่อมเป็นผลิตภัณฑ์ดังกล่าวได้
2.รัฐควรสนับสนุนและส่งเสริมการวิจัยและพัฒนาพืชกระท่อมในทุกมิติโดยเฉพาะมิติประโยชน์ทางการแพทย์ สนับสนุนให้มีการใช้ใบกระท่อมตามวิถีชุมชน
3.สนับสนุนการส่งออกพืชกระท่อมเพื่อประโยชน์ทางเศรษฐกิจของประเทศและมีมาตรการส่งเสริมและสนับสนุนผู้เพราะปลูกพืชกระท่อมผู้ค้าใบกระท่อมและอุตสาหกรรมพืชกระท่อมในประเทศเป็นระยะเวลาอย่างน้อยห้าปีแรก
4.กําหนดเพิ่มเติมสถานที่ห้ามขาย วิธีการห้ามขาย หรือการห้ามขายในลักษณะอื่น
นางสาวรัชดา กล่าวด้วยว่า รัฐบาลพร้อมรับฟังข้อเสนอแนะจากทุกภาคส่วน เพื่อผลักดันให้เกิดการสร้างมูลค่าเพิ่มจากการใช้พืชกระท่อมในทางการแพทย์ ขับเคลื่อนให้เป็นพืชเศรษฐกิจ และสร้างรายได้แก่เกษตรกร ขณะนี้ กระทรวงเกษตรและสหกรณ์ ได้ทําการถ่ายทอดเทคโนโลยีการผลิตและขยายกระท่อมพันธุ์ดี แจกจ่ายแก่เกษตรกรหลายแสนต้นไปแล้ว เพื่อให้ปลูกเป็นพืชสมุนไพรพื้นบ้านในครัวเรือน และสามารถนําไปพัฒนาอาชีพเป็นพืชทางเลือกในอนาคต ในส่วนของการสนับสนุนการวิจัยและพัฒนา รัฐบาลส่งเสริมการสกัดสารไมทราไจนีน” (Mitragynine) ในใบกระท่อมเพื่อมาใช้ประโยชน์ทําผลิตภัณฑ์ทางการแพทย์และอื่นๆ เช่น ต้านโรคซึมเศร้า บรรเทาอาการพาร์กินสัน เป็นต้น มั่นใจได้ว่า พืชกระท่อมจะเป็นพืชเศรษฐกิจสําคัญอีกชนิดหนึ่งของประเทศอย่างแน่นอน
................................
รัฐบาลไทย-ข่าวทำเนียบรัฐบาล-คปภ. ส่ง SMS ถึงผู้เอาประกันภัยของบริษัท เอเชียประกันภัย ที่ถูกเพิกถอนใบอนุญาตประกอบธุรกิจประกันวินาศภัย
วันศุกร์ที่ 22 ตุลาคม 2564
คปภ. ส่ง SMS ถึงผู้เอาประกันภัยของบริษัท เอเชียประกันภัย ที่ถูกเพิกถอนใบอนุญาตประกอบธุรกิจประกันวินาศภัย
คปภ. ส่ง SMS ถึงผู้เอาประกันภัยของบริษัท เอเชียประกันภัย ที่ถูกเพิกถอนใบอนุญาตประกอบธุรกิจประกันวินาศภัย เพื่อให้สามารถใช้สิทธิผ่าน Web Application ในการขอคืนเบี้ยประกันภัย หรือเปลี่ยนแปลงกรมธรรม์ได้รวดเร็วขึ้น
คปภ. ส่ง SMS ถึงผู้เอาประกันภัยของบริษัท เอเชียประกันภัย ที่ถูกเพิกถอนใบอนุญาตประกอบธุรกิจประกันวินาศภัย เพื่อให้สามารถใช้สิทธิผ่าน Web Application ในการขอคืนเบี้ยประกันภัย หรือเปลี่ยนแปลงกรมธรรม์ได้รวดเร็วขึ้น
ดร. สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (เลขาธิการ คปภ.) เปิดเผยว่า ตามที่ได้มีคําสั่งกระทรวงการคลังที่ 1936/2564 ให้เพิกถอนใบอนุญาตประกอบธุรกิจประกันวินาศภัยบริษัท เอเชียประกันภัย 1950 จํากัด (มหาชน) และคําสั่งคณะกรรมการกํากับและส่งเสริมการประกอบธุรกิจประกันภัยที่ 2/2564 แต่งตั้งให้กองทุนประกันวินาศภัยเป็นผู้ชําระบัญชี ตั้งแต่วันที่ 15 ตุลาคม 2564 เป็นต้นไป นั้น
เพื่อให้สามารถติดต่อสื่อสารกับผู้เอาประกันภัยได้ทันที สํานักงาน คปภ. ซึ่งได้รับมอบหมายจากกองทุนประกันวินาศภัย (ในฐานะผู้ชําระบัญชี) ได้พัฒนา Web Application ชื่อ “ระบบแจ้งข้อมูลและสิทธิกรณีบริษัท ประกันภัย 1950 จํากัด (มหาชน)” และได้แจ้งข้อมูลไปยังผู้เอาประกันภัยผ่าน SMS ตามหมายเลขโทรศัพท์ที่ได้จากระบบของบริษัท เอเชียประกันภัย 1950 จํากัด (มหาชน) เพื่อให้ผู้เอาประกันภัยสามารถบริหารความเสี่ยงได้อย่างเหมาะสมตามขั้นตอนและสิทธิต่าง ๆ ผ่านช่องทาง Web Application ดังนี้ กรณีที่ 1 กรมธรรม์ประกันภัยมีความเสียหายเกิดขึ้นแล้ว ให้ผู้เอาประกันภัยยื่นขอทวงหนี้ที่กองทุนประกันวินาศภัย หรือสํานักงาน คปภ. ทั่วประเทศ กรณีที่ 2 ผู้ถือกรมธรรม์ประกันภัยที่ให้ความคุ้มครองโรคติดเชื้อไวรัสโคโรนา 2019 (COVID-19) ที่ยังมีผลบังคับใช้อยู่ ผู้เอาประกันภัยสามารถเลือกใช้สิทธิตามที่ระบุไว้ กรณีที่ 3 ผู้ถือกรมธรรม์ประกันภัยประเภทอื่นๆ ที่ยังมีผลบังคับใช้อยู่ ผู้เอาประกันภัยสามารถเลือกใช้สิทธิตามที่ระบุไว้เช่นกัน ซึ่งมี 19 บริษัทประกันวินาศภัยที่เข้าร่วมโครงการช่วยเหลือผู้เอาประกันภัยในกรณีดังกล่าว ทั้งนี้ ผู้เอาประกันภัยสามารถเข้าไปใช้งาน Web Application ดังกล่าวผ่านช่องทางเว็บไซต์สํานักงาน คปภ. และ Chatbot “คปภ. รอบรู้”(LINE : @OICConnect) และสํานักงาน คปภ. จะรวบรวมข้อมูลจากผู้เอาประกันภัยที่แจ้งข้อมูลเพื่อส่งให้กองทุนประกันวินาศภัยดําเนินการต่อไป โดยกองทุนประกันวินาศภัยจะแจ้งเป็นหนังสือทางไปรษณีย์ควบคู่ไปด้วย ซึ่งจะต้องใช้เวลาในการดําเนินการ
“การส่ง SMS และการทํารายการผ่านช่องทาง Web Application ดังกล่าว จะไม่ทําให้ผู้เอาประกันภัยเสียสิทธิที่พึงมีตามสัญญาประกันภัยแต่อย่างใด โดยเป็นการอํานวยความสะดวกในการติดต่อสื่อสารกับผู้เอาประกันภัยเพื่อให้กระบวนการชําระหนี้รวดเร็วขึ้น ทั้งนี้ หากผู้เอาประกันภัยมีข้อสงสัยสามารถสอบถามได้ที่สายด่วน คปภ. 1186” เลขาธิการ คปภ. กล่าวในตอนท้าย
รัฐบาลไทย-ข่าวทำเนียบรัฐบาล-กระทรวงมหาดไทย ร่วมวางพวงมาลาถวายบังคมพระบรมราชานุสรณ์พระบาทสมเด็จพระจุลจอมเกล้าเจ้าอยู่หัว เนื่องในวันปิยมหาราช 23 ตุลาคม 2564
วันอาทิตย์ที่ 24 ตุลาคม 2564
กระทรวงมหาดไทย ร่วมวางพวงมาลาถวายบังคมพระบรมราชานุสรณ์พระบาทสมเด็จพระจุลจอมเกล้าเจ้าอยู่หัว เนื่องในวันปิยมหาราช 23 ตุลาคม 2564
กระทรวงมหาดไทย ร่วมวางพวงมาลาถวายบังคมพระบรมราชานุสรณ์พระบาทสมเด็จพระจุลจอมเกล้าเจ้าอยู่หัว เนื่องในวันปิยมหาราช 23 ตุลาคม 2564
เมื่อวันที่ 23 ต.ค. 64 เวลา 08.00 น. ณ พระลานพระราชวังดุสิต กรุงเทพมหานคร พลเอก ประยุทธ์ จันทร์โอชา นายกรัฐมนตรี นํา พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายนิพนธ์ บุญญามณี รัฐมนตรีช่วยว่าการกระทรวงมหาดไทย พร้อมด้วยคณะรัฐมนตรี วางพวงมาลาถวายบังคม พระบรมราชานุสรณ์พระบาทสมเด็จพระจุลจอมเกล้าเจ้าอยู่หัว เนื่องในวันปิยมหาราช 23 ตุลาคม 2564 ในนามคณะรัฐมนตรี
อนึ่ง เมื่อเวลา 07:00 น. นายสุทธิพงษ์ จุลเจริญ ปลัดกระทรวงมหาดไทย นําคณะรองปลัดกระทรวงมหาดไทย ประกอบด้วย นายชยาวุธ จันทร รองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน นายชัยวัฒน์ ชื่นโกสุม รองปลัดกระทรวงมหาดไทย หัวหน้ากลุ่มภารกิจด้านพัฒนาชุมชนและส่งเสริมการปกครองท้องถิ่น นายอรรษิษฐ์ สัมพันธรัตน์ รองปลัดกระทรวงมหาดไทย ด้านบริหาร และนายนิรัตน์ พงษ์สิทธิ์ถาวร รองปลัดกระทรวงมหาดไทย หัวหน้ากลุ่มภารกิจด้านสาธารณภัยและพัฒนาเมือง วางพวงมาลาถวายบังคม พระบรมราชานุสรณ์พระบาทสมเด็จพระจุลจอมเกล้าเจ้าอยู่หัว เนื่องในวันปิยมหาราช 23 ตุลาคม 2564 ในนามกระทรวงมหาดไทย
โอกาสนี้ ดร. วันดี กุญชรยาคง จุลเจริญ นายกสมาคมแม่บ้านมหาดไทย นําคณะอุปนายกสมาคมแม่บ้านมหาดไทย ประกอบด้วย นางกุลทรัพย์ ชื่นโกสุม นางจิณณารัชช์ สัมพันธรัตน์ และนางกุสุมาล พงษ์สิทธิถาวร ร่วมวางพวงมาลาถวายบังคม พระบรมราชานุสรณ์พระบาทสมเด็จพระจุลจอมเกล้าเจ้าอยู่หัว เนื่องในวันปิยมหาราช 23 ตุลาคม 2564 ในนามสมาคมแม่บ้านมหาดไทย ด้วย
วันปิยมหาราชตรงกับวันที่ 23 ตุลาคมของทุกปี ซึ่งเป็นวันคล้ายวันสวรรคตของพระบาทสมเด็จพระจุลจอมเกล้าเจ้าอยู่หัว รัชกาลที่ 5 พระองค์ทรงมีพระมหากรุณาธิคุณในการปกครองบ้านเมืองและพระราชทานความร่มเย็นเป็นสุขให้แก่พสกนิกรชาวไทย จึงทรงได้รับการถวายพระราชสมัญญานามของพระองค์ว่า “พระปิยมหาราช” ซึ่งหมายถึง พระมหากษัตริย์ที่ทรงเป็นที่รักยิ่งของปวงชน
พระบาทสมเด็จพระจุลจอมเกล้าเจ้าอยู่หัว ทรงมีพระมหากรุณาธิคุณอย่างอเนกอนันต์ โดยเฉพาะอย่างยิ่งการปฏิรูปการเมืองการปกครอง โดยทรงมีพระบรมราชโองการโปรดเกล้าโปรดกระหม่อม สถาปนากระทรวงมหาดไทยขึ้น และได้ทรงมอบหมายให้สมเด็จพระเจ้าบรมวงศ์เธอ กรมพระยาดํารงราชานุภาพ เป็นองค์ปฐมเสนาบดีกระทรวงมหาดไทย โดยทรงจัดรวบรวมหัวเมืองที่สําคัญขึ้นเป็นเขตการปกครองเรียกว่า “มณฑล” และได้ทรงริเริ่มจัดการ “สุขาภิบาล” ในเขตกรุงเทพมหานคร และตําบลท่าฉลอม จังหวัดสมุทรสาคร เพื่อทดลองให้ประชาชนรู้จักการปกครองตนเองในระดับท้องถิ่น และทดลองจัดระเบียบการปกครองระดับตําบล หมู่บ้าน ขึ้นเป็นครั้งแรกที่บ้านเกาะ ณ อําเภอบางปะอิน จังหวัดพระนครศรีอยุธยา นอกจากนี้ ทรงริเริ่มนําระบบการใช้ธนบัตรและเหรียญบาท มาใช้ในประเทศไทย รวมถึงการทรงริเริ่มสร้างรถไฟ สายแรก คือ กรุงเทพมหานคร - อยุธยา การก่อตั้งการประปา การไฟฟ้า ไปรษณีย์โทรเลข โทรศัพท์ การสื่อสาร และยังทรงโปรดเกล้าฯ ให้มีการขุดคลองเพื่อการคมนาคม เช่น คลองประเวศบุรีรมย์คลองแสนแสบคลองเปรมประชากรคลองทวีวัฒนาคลองรังสิตประยูรศักดิ์เป็นต้น ทั้งยังทรงโปรดเกล้าฯ ให้ขุดคลองส่งน้ําประปาจากแหล่งน้ําดิบเชียงรากสู่สามเสน ซึ่งพระราชกรณียกิจนานับประการข้างต้นนี้ ยังคงได้รับการสืบสานต่อยอดเพื่อการพัฒนาประเทศไทยจวบจนถึงปัจจุบัน
รัฐบาลไทย-ข่าวทำเนียบรัฐบาล-องคมนตรี รับมอบเครื่องผลิตออกซิเจน สนับสนุนงานมูลนิธิโรงพยาบาลสมเด็จพระยุพราช
วันอังคารที่ 21 กันยายน 2564
องคมนตรี รับมอบเครื่องผลิตออกซิเจน สนับสนุนงานมูลนิธิโรงพยาบาลสมเด็จพระยุพราช
พลเอกสุรยุทธ์ จุลานนท์ ประธานองคมนตรี รับมอบเครื่องผลิตออกซิเจน มอบให้แก่มูลนิธิโรงพยาบาลสมเด็จพระยุพราช เพื่อนําไปใช้ดูแลรักษาผู้ป่วยโรคโควิด 19
วันนี้ (21 กันยายน2564) ที่ทําเนียบองคมนตรี กรุงเทพมหานคร พลเอกสุรยุทธ์ จุลานนท์ ประธานองคมนตรีประธานรับมอบเครื่องผลิตออกซิเจน จํานวน 40 เครื่อง จากนายณรงค์ศักดิ์ พุทธพรมงคล ประธานกรรมการหอการค้าไทย-จีน และคณะ มอบให้แก่มูลนิธิโรงพยาบาลสมเด็จพระยุพราช เพื่อสนับสนุนการดูแลรักษาผู้ป่วยโรคโควิด 19 โดยมีศาสตราจารย์เกียรติคุณ นายแพทย์เกษม วัฒนชัย องคมนตรี ประธานกรรมการมูลนิธิโรงพยาบาลสมเด็จพระยุพราชพร้อมด้วยนายแพทย์จักรธรรม ธรรมศักดิ์ กรรมการและเลขาธิการมูลนิธิฯ เป็นผู้รับมอบ โดยเครื่องผลิตออกซิเจนที่ได้รับการบริจาคในครั้งนี้ จะส่งมอบไปยังโรงพยาบาลสมเด็จพระยุพราชทั้ง 21 แห่งทั่วประเทศ เพื่อให้ประชาชนในพื้นที่ชนบทห่างไกล ได้รับการรักษาที่มีมาตรฐานเท่าเทียมกับโรงพยาบาลขนาดใหญ่
“ในนามของมูลนิธิโรงพยาบาลสมเด็จพระยุพราช ขอขอบคุณหอการค้าไทย-จีนที่มีจิตศรัทธาบริจาคเครื่องผลิตออกซิเจนนี้เป็นอุปกรณ์ทางการแพทย์ที่มีความจําเป็นและมีประโยชน์อย่างมากสําหรับดูแลผู้ป่วยโควิด19ช่วยให้อาการดีขึ้น และลดการเสียชีวิตได้ โดยจะรีบส่งไปยังโรงพยาบาลสมเด็จพระยุพราชทั้ง 21 แห่งเพื่อนําไปใช้ให้เกิดประโยชน์สูงสุดต่อไป” นายแพทย์จักรธรรมกล่าว
ทั้งนี้ การจัดสรรเครื่องผลิตออกซิเจนให้โรงพยาบาลสมเด็จพระยุพราช 21 แห่ง ดังนี้ 1.รพร.เชียงของจ.เชียงราย รพร.ตะพานหิน จ.พิจิตร รพร.ปัว จ.น่าน รพร.นครไทย จ.พิษณุโลก รพร.หล่มเก่า จ.เพชรบูรณ์ รพร.ท่าบ่อ จ.หนองคาย รพร.เดชอุดม จ.อุบลราชธานี รพร.กระนวน จ.ขอนแก่น รพร.กุฉินารายณ์ จ.กาฬสินธุ์รพร.ธาตุพนม จ.นครพนม รพร.สว่างแดนดิน จ.สกลนคร รพร.เลิงนกทา จ.ยโสธร รพร.ด่านซ้าย จ.เลย รพร.บ้านดุงจ.อุดรธานี รพร.สระแก้ว จ.สระแก้ว รพร.เวียงสระ จ.สุราษฎร์ธานี รพร.ฉวาง จ.นครศรีธรรมราช รพร.สายบุรี จ.ปัตตานี รพร.ยะหา จ.ยะลา จํานวน 2 เครื่อง/จังหวัด และ รพร.เด่นชัย จ.แพร่ รพร.จอมบึง จ.ราชบุรี จํานวน 1 เครื่อง/จังหวัด
**************************************** 21 กันยายน 2564
รัฐบาลไทย-ข่าวทำเนียบรัฐบาล-คณะผู้บริหารกระทรวงอุตสาหกรรมเยี่ยมชมและให้คำปรึกษาแนะนำในการปลูกพืชกระท่อมในจังหวัดปทุมธานี
วันพุธที่ 24 พฤศจิกายน 2564
คณะผู้บริหารกระทรวงอุตสาหกรรมเยี่ยมชมและให้คําปรึกษาแนะนําในการปลูกพืชกระท่อมในจังหวัดปทุมธานี
นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วย นายจุลพงษ์ ทวีศรี รองปลัดกระทรวงอุตสาหกรรม ลงพื้นที่เพื่อเยี่ยมชมและให้คําปรึกษาแนะนําในการปลูกพืชกระท่อมในจังหวัดปทุมธานี
คณะผู้บริหารกระทรวงอุตสาหกรรมเยี่ยมชมและให้คําปรึกษาแนะนําในการปลูกพืชกระท่อมในจังหวัดปทุมธานี
วันนี้ (24 พฤศจิกายน 2564) นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วย นายจุลพงษ์ ทวีศรี รองปลัดกระทรวงอุตสาหกรรม ลงพื้นที่เพื่อเยี่ยมชมและให้คําปรึกษาแนะนําในการปลูกพืชกระท่อมในจังหวัดปทุมธานี โดยผู้บริหารกระทรวงอุตสาหกรรมได้ให้คําแนะนําแก่เกษตรกรในด้านการควบคุมพื้นที่ปลูกพืชกระท่อม การใช้สารเคมีและสารปนเปื้อนในดิน การควบคุมคุณภาพขั้นตอนการแปรรูปพืชกระท่อมให้มีปลอดภัยต่อผู้บริโภค รวมถึงแนวทางในการสร้างมูลค่าเพิ่มให้แก่พืชกระท่อม ที่จะสามารถสร้างรายได้ให้แก่เกษตรกรผู้ปลูก และการพัฒนากระบวนการผลิตไปสู่การค้าในเชิงอุตสาหกรรม ซึ่งพืชกระท่อมมีสารสําคัญที่สามารถสร้างมูลค่าในเชิงพาณิชย์ได้ คือ สารไมทราไจนีน (Mitragynine) และ 7-ไฮดรอกซีไมทราไจนีน (7-Hydroxymitragynine) ซึ่งมีฤทธิ์ระงับปวด รักษาอาการท้องเสีย ลดน้ําหนัก ต้านการอักเสบได้ โดยมี นายเศรษฐรัชต์ เลือดสกุล อุตสาหกรรมจังหวัดปทุมธานี ให้การต้อนรับ
ทั้งนี้ สํานักงานอุตสาหกรรมจังหวัดปทุมธานีได้ให้การส่งเสริมและสนับสนุนการสร้างเครือข่ายผู้เพาะปลูกและแปรรูปกระท่อมเป็นสินค้าอุตสาหกรรม เช่น ส่วนผสมของยารักษาโรค อาหารและเครื่องดื่ม เพื่อสร้างมูลค่าเพิ่มต่อระบบเศรษฐกิจตลอดจนเพิ่มช่องทางการตลาดให้กับเกษตรกร
#กระทรวงอุตสาหกรรม #กระท่อม #ใบกระท่อม #อุตสาหกรรมจังหวัดปทุมธานี
รัฐบาลไทย-ข่าวทำเนียบรัฐบาล-ปลัด สธ. ห่วงประชาชนได้รับผลกระทบจากพายุ จัด 276 ทีม ดูแลผู้ประสบภัยต่อเนื่องกว่า 3.7 แสนราย
วันอังคารที่ 12 ตุลาคม 2564
ปลัด สธ. ห่วงประชาชนได้รับผลกระทบจากพายุ จัด 276 ทีม ดูแลผู้ประสบภัยต่อเนื่องกว่า 3.7 แสนราย
ปลัดกระทรวงสาธารณสุข ห่วงสุขภาพประชาชนในพื้นที่ที่ได้รับอิทธิพลจากพายุในช่วงนี้ โดยเฉพาะจังหวัดในภาคตะวันออกเฉียงเหนือ และภาคกลาง จัดทีมปฏิบัติการด้านการแพทย์ 276 ทีม ดูแลผู้ประสบภัยน้ําท่วมแล้ว 373,716 ราย ตั้งศูนย์พักพิง 99 แห่ง
ปลัดกระทรวงสาธารณสุข ห่วงสุขภาพประชาชนในพื้นที่ที่ได้รับอิทธิพลจากพายุในช่วงนี้ โดยเฉพาะจังหวัดในภาคตะวันออกเฉียงเหนือ และภาคกลาง จัดทีมปฏิบัติการด้านการแพทย์ 276 ทีม ดูแลผู้ประสบภัยน้ําท่วมแล้ว373,716 ราย ตั้งศูนย์พักพิง 99 แห่ง พร้อมให้หน่วยบริการในพื้นที่เสี่ยงใช้หลัก ป้องกัน ยกสูง เคลื่อนย้าย และติดตามสถานการณ์ใกล้ชิด
วันนี้ (12 ตุลาคม 2564) นายแพทย์เกียรติ ภูมิวงศ์รจิต ปลัดกระทรวงสาธารณสุข ให้สัมภาษณ์เกี่ยวกับการดูแลสุขภาพอนามัยประชาชนในพื้นที่ที่ได้รับผลกระทบจากพายุ ว่า ประเทศไทยได้รับอิทธิพลจากพายุที่พัดผ่านเข้ามาเป็นระยะ ตั้งแต่วันที่23 กันยายน 2564 ถึงปัจจุบัน ส่งผลให้เกิดน้ําท่วมฉับพลัน น้ําป่าไหลหลาก ใน 33 จังหวัดปัจจุบันยังคงมีสถานการณ์ในพื้นที่14 จังหวัด 64 อําเภอ 376 ตําบล 1,995 หมู่ บ้าน 101,923 ครัวเรือน 373,716 ราย โดยเฉพาะจังหวัดในภาคตะวันออกเฉียงเหนือ และภาคกลาง โดย จ.พระนครศรีอยุธยา มีประชาชนได้รับผลกระทบมากที่สุด 53,340 ราย จึงให้จังหวัดในพื้นที่ที่ได้รับผลกระทบและใกล้เคียงจัดทีมปฏิบัติการด้านการแพทย์ รวม 276 ทีม ลงพื้นที่ดูแลผู้ประสบภัย ประกอบด้วย หน่วยแพทย์เคลื่อนที่ 193 ทีมหน่วยปฏิบัติการควบคุมโรคCDCU 19 ทีม หน่วยบริการสุขภาพจิต MCAT 41 ทีม ทีมปฏิบัติการฉุกเฉินด้านการแพทย์ MERT 1 ทีมและ Mini-MERT 7 ทีม หน่วยอนามัยสิ่งแวดล้อม 8 ทีม และอื่นๆ(EMS) 2 ทีม ให้บริการตรวจรักษาแล้ว74,474 รายส่วนใหญ่น้ํากัดเท้า 38,342 ราย รองลงมา คือ แพ้ ผื่นคัน 20,347 ราย ระบบกล้ามเนื้อและกระดูก 6,935 รายและอาการระบบทางเดินหายใจ 3,477 ราย จากการประเมินสุขภาพจิต 57,093 ราย พบภาวะเครียดระดับมากขึ้นไป 57 ราย เสี่ยงภาวะซึมเศร้า 21 ราย เสี่ยงต่อการฆ่าตัวตาย 3 รายทั้งหมดได้รับการดูแลตามมาตรฐาน และได้จัดศูนย์พักพิงทั้งหมด 99 แห่ง มีผู้รับบริการทั้งหมดจํานวน 5,711 รายประกอบด้วยจังหวัดขอนแก่น 17 แห่ง, ชัยภูมิ 13 แห่ง, นครราชสีมา 15 แห่ง, ลพบุรี 14 แห่ง, สระบุรี 4 แห่ง, อุทัยธานี 5 แห่ง, และอุบลราชธานี 32 แห่ง เพื่อดูแลประชาชน
นายแพทย์เกียรติภูมิกล่าวต่อว่า สําหรับสถานพยาบาลที่ได้รับผลกระทบส่วนใหญ่ยังเปิดให้บริการได้โดยให้จัดหาสถานที่หรือจัดตั้งโรงพยาบาลสนามสํารองเพื่อจัดบริการทางการแพทย์ ส่วนหน่วยบริการในพื้นที่เสี่ยงให้ยึดหลักป้องกัน ยกสูง เคลื่อนย้าย โดยขนย้ายยาเวชภัณฑ์ เครื่องมือแพทย์ไว้ในที่ปลอดภัยเพื่อป้องกันความเสียหาย ไม่กระทบบริการประชาชน และจัดเตรียมทรัพยากรที่จําเป็นให้เพียงพอต่อการให้บริการ รวมถึงติดตามสถานการณ์อย่างใกล้ชิดเนื่องจากพายุโซนร้อนกําลังแรง “คมปาซุ”คาดขึ้นฝั่งประเทศเวียดนามตอนบนช่วงวันที่ 13-14 ตุลาคม 2564 จะทําให้ภาคเหนือ อีสาน กลาง ตะวันออก และภาคใต้ฝั่งตะวันตก ยังคงมีฝนตกหนักและอาจกระทบต่อบริการได้
***************************12 ตุลาคม 2564
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิและเสรีภาพ เฟ้นหาองค์กรต้นแบบด้านสิทธิมนุษยชน มุ่งเน้นขับเคลื่อนงานด้วยหลักสิทธิมนุษยชน ไม่เลือกปฏิบัติ เพื่อประโยชน์ของประชาชน
วันอาทิตย์ที่ 29 สิงหาคม 2564
กระทรวงยุติธรรม โดยกรมคุ้มครองสิทธิและเสรีภาพ เฟ้นหาองค์กรต้นแบบด้านสิทธิมนุษยชน มุ่งเน้นขับเคลื่อนงานด้วยหลักสิทธิมนุษยชน ไม่เลือกปฏิบัติ เพื่อประโยชน์ของประชาชน
กระทรวงยุติธรรม โดยกรมคุ้มครองสิทธิและเสรีภาพ เฟ้นหาองค์กรต้นแบบด้านสิทธิมนุษยชน เป็นผู้นํากระตุ้นให้องค์กรภาครัฐ-รัฐวิสาหกิจ-ธุรกิจ-วิสาหกิจเพื่อสังคม-ภาคประชาสังคม มุ่งเน้นขับเคลื่อนงานด้วยหลักสิทธิมนุษยชน ไม่เลือกปฏิบัติ เพื่อประโยชน์ของประชาชน
นายเรืองศักดิ์ สุวารี อธิบดีกรมคุ้มครองสิทธิและเสรีภาพ เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม ต้องการกระตุ้นให้องค์กรต่าง ๆ ทั้งภาครัฐ รัฐวิสาหกิจ ธุรกิจ วิสาหกิจเพื่อสังคม และภาคประชาสังคม ได้ตระหนักถึงความสําคัญและประโยชน์ในการนํามิติสิทธิมนุษยชนมาเป็นพื้นฐานในการบริหารจัดการในองค์กร โดยกระทรวงยุติธรรม กรมคุ้มครองสิทธิฯจึงได้ดําเนินโครงการองค์กรต้นแบบด้านสิทธิมนุษยชน เพื่อช่วยให้ทุกองค์กรปฏิบัติงานโดยไม่ละเมิดสิทธิมนุษยชน และลดความเสี่ยงหรือข้อร้องเรียนเกี่ยวกับการละเมิดสิทธิมนุษยชน ซึ่งประชาชนจะได้ประโยชน์จากการปฏิบัติงานขององค์กรที่คํานึงถึงศักดิ์ศรีความเป็นมนุษย์ เคารพสิทธิมนุษยชน และไม่เลือกปฏิบัติ รวมถึงองค์กรที่เข้าร่วมโครงการฯ ยังสามารถเป็นเครือข่ายที่เข้มแข็งในการขับเคลื่อนงานด้านสิทธิมนุษยชนของประเทศไทยได้อีกด้วย
นายเรืองศักดิ์ เผยอีกว่า ปีนี้เป็นปีที่ 3 ของการจัดโครงการฯดังกล่าว มีองค์กรต่าง ๆ ให้ความสนใจเข้าร่วมโครงการทั้งสิ้น 75 องค์กร และมีองค์กรที่ผ่านการพิจารณาหลักฐานทางเอกสาร 62 องค์กร ซึ่งอยู่ระหว่างการตรวจประเมินองค์กรต้นแบบด้านสิทธิมนุษยชน ขั้น Site Visit Review รูปแบบ ออนไลน์ เพื่อเสนอ พลเอกประยุทธ์ จันทร์โอชา นายกรัฐมนตรี พิจารณามอบรางวัลองค์กรต้นแบบด้านสิทธิมนุษยชน ประจําปี 2564 แก่องค์กรที่ผ่านการตรวจประเมิน รวมทั้งเป็นผู้นําในการขยายผลต่อยอดการบริหารองค์กรในการเคารพสิทธิมนุษยชนแก่องค์กรอื่น ๆ ต่อไป
รัฐบาลไทย-ข่าวทำเนียบรัฐบาล-“ชัยวุฒิ” ฝากผู้ว่าคนใหม่เเก้ด่วนน้ำท่วม เตรียมนำ ดิจิทัล Blockchain ช่วยเลือกตั้งออนไลน์
วันอาทิตย์ที่ 22 พฤษภาคม 2565
“ชัยวุฒิ” ฝากผู้ว่าคนใหม่เเก้ด่วนน้ําท่วม เตรียมนํา ดิจิทัล Blockchain  ช่วยเลือกตั้งออนไลน์
“ชัยวุฒิ” ฝากผู้ว่าคนใหม่เเก้ด่วนน้ําท่วม เตรียมนํา ดิจิทัล Blockchain  ช่วยเลือกตั้งออนไลน์
วันนี้(22พฤษภาคม2565 )นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคม(ดีอีเอส)ในฐานะรองหัวหน้าพรรคพลังประชารัฐเดินทางไปใช้สิทธิ์เลือกตั้งที่หน่วยเลือกตั้งที่1แขวงจตุจักรเขตจตุจักร หน้าอาคารSCB PARK เปิดเผยหลังการใช้สิทธิ์ว่าฝากเชิญชวนให้ชาวกรุงเทพมหานครออกมาใช้สิทธิ์ในการเลือกตั้งครั้งนี้ เพื่อกําหนดอนาคตของกรุงเทพฯพร้อมฝากให้ผู้ว่าราชการกรุงเทพมหานครคนใหม่เเก้ไขปัญหาเรื่องน้ําท่วมการจราจรเเละปัญหาสิ่งเเวดล้อมซึ่ง3เรื่องนี้เป็นเรื่องใหญ่ที่ชาวพี่น้องกรุงเทพฯเดือดร้อนมาก
โดยโครงสร้างพื้นฐานต่างๆอยากให้เร่งทํางานให้เป็นรูปธรรมโดยเร็วที่สุดเพื่อสร้างคุณภาพชีวิตของคนกรุงให้ดีขึ้นขณะเดียวกันก็เตรียมที่จะหาแนวทางในการนําระบบดิจิทัลBlockchainมาใช้ในการจัดการเลือกตั้งออนไลน์สําหรับการเลือกตั้งนอกเขต(สําหรับผู้ที่อยู่ต่างประเทศ)หรือเลือกตั้งล่วงหน้าเพื่อให้ทุกคนได้มีโอกาสใช้สิทธิ์อย่างเทียมกัน
“การเลือกตั้งท้องถิ่นผู้ว่าก.ท.ม.และส.ก.ไม่มีการเลือกตั้งนอกเขตและไม่มีการเลือกตั้งล่วงหน้ามีแต่การเลือกตั้งแค่วันเดียวคือประชาชนที่มาเลือกตั้งใช้สิทธิ์ไม่ได้ก็จะสละสิทธิ์ไปท่านต้องไปแจ้งก.ก.ต.ว่าท่านไม่ได้มาใช้สิทธิ์ด้วยเหตุผลอะไร ท่านจะได้ไม่ถูกลงโทษไม่เสียสิทธิ์เลือกตั้งผมคิดว่าในการเลือกตั้งท้องถิ่นน่าจะมีการปรับปรุงให้มีการเลือกตั้งออนไลน์ได้ผ่านระบบอิเล็กทรอนิกส์ซึ่งผ่านระบบบล็อกเชน(Blockchain)เป็นตัวควบคุมไม่ให้มีการโกงการเลือกตั้งที่สามารถทําได้ซึ่งผมกําลังศึกษาเรื่องนี้อยู่เพื่อให้การเลือกสามารถเลือกตั้งออนไลน์ได้เวลาเราไม่อยู่ในประเทศหรืออยู่ต่างจังหวัดไม่สามารถมาใช้สิทธิ์ได้เนี่ยเราก็จะได้เลือกตั้งออนไลน์อันนี้ก็เป็นเรื่องสําคัญที่จะแก้ไขและปรับการเลือกตั้งในอนาคตต่อไป”นายชัยวุฒิกล่าว
*************
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหมจัดกิจกรรมเฉลิมพระเกียรติพระบาทสมเด็จพระเจ้าอยู่หัว ๒๘ กรกฎาคม ๒๕๖๔
วันพุธที่ 28 กรกฎาคม 2564
สํานักงานปลัดกระทรวงกลาโหมจัดกิจกรรมเฉลิมพระเกียรติพระบาทสมเด็จพระเจ้าอยู่หัว ๒๘ กรกฎาคม ๒๕๖๔
เนื่องในโอกาสมหามงคลเฉลิมพระชนมพรรษา พระบาทสมเด็จพระปรเมนทรรามาธิบดีศรีสินทร มหาวชิราลงกรณ พระวชิรเกล้าเจ้าอยู่หัว (๒๘ กรกฎาคม ๒๕๖๔)
เช้าวันนี้ที่ สํานักงานปลัดกระทรวงกลาโหม พลเอก ณัฐ อินทรเจริญ ปลัดกระทรวงกลาโหม เป็นประธานในพิธีวางพานพุ่มถวายพระพรชัยมงคล และถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ๖๙ พรรษา (๒๘ กรกฎาคม ๒๕๖๔) ณ ห้องพินิตประชานาถ ในศาลาว่าการกลาโหม เพื่อเป็นการแสดงออกถึงความจงรักภักดี และในการจัดกิจกรรมได้ปฏิบัติตามมาตรการควบคุมการแพร่ระบาด ของโรคติดเชื้อไวรัสโคโรนา 2019 อย่างเคร่งครัด
​
ทั้งนี้ในห้วงเดือนกรกฎาคมที่ผ่านมา สํานักงานปลัดกระทรวงกลาโหม ได้จัดกิจกรรมเฉลิมพระเกียรติ พระบาทสมเด็จพระเจ้าอยู่หัว ประกอบด้วย กิจกรรมจิตอาสาพัฒนา "เราทําความ ดี ด้วยหัวใจ" ร่วมกับส่วนราชการอื่น ๆ และประชาชนจิตอาสาในพื้นที่โดยรอบบริเวณศาลาว่าการกลาโหม ซึ่งประกอบด้วย การพัฒนาและปรับปรุงภูมิทัศน์คลองคูเมืองเดิม เริ่มจากโรงแรมรัตนโกสินทร์ถึงปากคลองตลาด และคลองสาขา จํานวน ๒ คลอง (คลองหลอดวัดราชบพิธ และคลองหลอดวัดราชนัดดา) โดยมีการขุดลอกคลองคูเมืองเดิมด้วยเรือผลักดันโคลนของ สํานักงานปลัดกระทรวงกลาโหม การทําความสะอาดและทาสีผนังคลองคูเมืองเดิม การเก็บขยะในคลองคูเมืองเดิม และการตัดแต่งกิ่งไม้ริมคลองคูเมืองเดิม คลองสาขา และสวนสราญรมย์
นอกจากนี้ยังได้จัดทําเจลแอลกอฮอล์ หน้ากากกันกระเด็น (Face Shield) และแผ่นกั้นกันกระเด็นเพื่อนําไปมอบให้กับวัดและโรงเรียน โดยมี วิทยากรจิตอาสา ๙๐๔ และกําลังพลจิตอาสาของหน่วยขึ้นตรงสํานักงานปลัดกระทรวงกลาโหม ในพื้นที่ศาลาว่าการกลาโหม เข้าร่วมกิจกรรมฯ
การถวายเครื่องอัฐบริขาร มอบอุปกรณ์การเรียน เวชภัณฑ์ และเครื่องวัดอุณหภูมิ รวมทั้งการทําความสะอาด และการฉีดพ่นยาฆ่าเชื้อไวรัสโคโรนา 2019 (โควิด-19) ให้กับวัดและโรงเรียน จํานวน ๑๐ แห่ง โดยแบ่งออกเป็น วัด จํานวน ๕ แห่ง ได้แก่ ๑. วัดราชบพิธสถิตมหาสีมารามราชวรมหาวิหาร ๒.วัดราชประดิษฐสถิตมหาสีมารามราชวรวิหาร ๓.วัดสุทัศนเทพวรารามราชวรมหาวิหาร ๔.วัดราชนัดดารามวรวิหาร และ ๕.วัดมหรรณพารามวรวิหารโรงเรียน จํานวน ๕ แห่ง ได้แก่ ๑.โรงเรียนวัดราชบพิธ ๒. โรงเรียนเบญจมราชาลัย ๓. โรงเรียนวัดสุทัศน์ ๔.โรงเรียนวัดราชนัดดา และ ๕. โรงเรียนวัด มหรรณพาราม โดยมีกําลังพลของหน่วยขึ้นตรงสํานักงานปลัดกระทรวงกลาโหม ในพื้นที่ศาลาว่าการกลาโหมเข้าร่วมกิจกรรมทําความสะอาด
​ทั้งนี้การจัดกิจกรรมในแต่ละพื้นที่ของสํานักงานปลัดกระทรวงกลาโหม ได้ปฏิบัติตามมาตรการควบคุมและป้องกันการแพรระบาดของโรคติดเชื้อไวรัสโคโรนา 2019 (โควิด-19) ตามที่รัฐบาลกําหนดอย่างเคร่งครัด
รัฐบาลไทย-ข่าวทำเนียบรัฐบาล-กรมควบคุมโรค จัดทีมบริการตรวจโควิดครบวงจร ฟรี! จองคิวผ่านแอปฯ QueQ
วันอังคารที่ 17 สิงหาคม 2564
กรมควบคุมโรค จัดทีมบริการตรวจโควิดครบวงจร ฟรี! จองคิวผ่านแอปฯ QueQ
....
กรมควบคุมโรค ร่วมกับกลุ่ม ปตท. และ รพ.ปิยะเวท เปิดโครงการ "ลมหายใจเดียวกัน" จัดทีมบริการตรวจคัดกรองและรักษาครบวงจรเบ็ดเสร็จที่จุดเดียว ณ อาคาร EnCo Terminal กทม. (ศูนย์ลูกเรือการบินไทยเดิม) ด้วยรถตรวจชีวนิรภัยพระราชทาน 5 คัน การตรวจหาเชื้อแบบ ATK และวิธีการ RT-PCR ก่อนส่งผู้ติดเชื้อเข้าสู่ระบบการรักษา
.
ตั้งเป้าตรวจคัดกรองประชาชนที่มีความเสี่ยงสัมผัสเชื้อวันละ 1,000 คน โดยไม่มีค่าใช้จ่าย ซึ่งประชาชนสามารถจองคิวได้ผ่านแอปพลิเคชันคิวคิว (QueQ)
ดาวน์โหลดได้ที่
iOS :http://apple.co/2kpd6GU
Android :http://bit.ly/2koWMWB
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรี ส่งเสริมความร่วมมือระหว่างประเทศ มั่นใจเป็นหนึ่งในปัจจัยให้ไทยพ้นวิกฤตโควิด-19 วันนี้พบผู้ติดเชื้อ 1,735 ราย และผู้เสียชีวิต 15 ราย
วันจันทร์ที่ 27 มิถุนายน 2565
โฆษกรัฐบาลเผย นายกรัฐมนตรี ส่งเสริมความร่วมมือระหว่างประเทศ มั่นใจเป็นหนึ่งในปัจจัยให้ไทยพ้นวิกฤตโควิด-19   วันนี้พบผู้ติดเชื้อ 1,735 ราย และผู้เสียชีวิต 15 ราย
โฆษกรัฐบาลเผย นายกรัฐมนตรี ส่งเสริมความร่วมมือระหว่างประเทศ มั่นใจเป็นหนึ่งในปัจจัยให้ไทยพ้นวิกฤตโควิด-19   วันนี้พบผู้ติดเชื้อ 1,735 ราย และผู้เสียชีวิต 15 ราย
วันนี้ (27 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ส่งเสริมความร่วมมือระหว่างประเทศ ซึ่งได้มีการประชุมจัดทําร่างแผนยุทธศาสตร์ความร่วมมือระหว่างประเทศ ด้านการป้องกันควบคุมโรคและภัยสุขภาพ ระยะที่ 2 ประจําปี พ.ศ. 2566-2570 เมื่อวันที่ 23 มิถุนายน 2565 ณ โรงเเรมพูลแมน จี พัทยา จังหวัดชลบุรี โดยมีคณะที่ปรึกษาทรงคุณวุฒิ ผู้เเทนจากศูนย์ความร่วมมือไทย-สหรัฐ ด้านสาธารณสุข เข้าร่วมประชุม พบว่าความร่วมมือระหว่างประเทศ เป็นกลไกสําคัญและปัจจัยแห่งความสําเร็จในการบริหารจัดการวิกฤตโควิด-19 ของไทยที่ผ่านมา โดยไทยได้รับการสนับสนุนยาและวัคซีนจากต่างประเทศในช่วงที่มีการแพร่ะระบาดหนัก พร้อมทั้งมีการแลกเปลี่ยนองค์ความรู้ ส่งผลให้ไทยผ่านพ้นวิกฤตช่วงนั้นมาได้ โดยนายกรัฐมนตรีเล็งเห็นถึงความสําคัญของการช่วยเหลือซึ่งกันและกัน กําชับให้กระทรวงสาธารณสุขพัฒนาต่อยอดความสําเร็จนี้ เพื่อขยายขอบเขตความร่วมระหว่างประเทศให้เข้มแข็งเพิ่มขึ้นอีกระดับและเป็นที่ยอมรับในเวทีระดับนานาชาติ
ทั้งนี้ ยุทธศาสตร์ความร่วมมือระหว่างประเทศ ด้านการป้องกันควบคุมโรคและภัยสุขภาพ เป็นแผนระยะที่ 2 ซึ่งสอดคล้องกับยุทธศาสตร์ชาติ 20 ปี ในยุทธศาสตร์ที่ 3 การพัฒนาและสร้างเสริมศักยภาพทรัพยากรมนุษย์ และยุทธศาสตร์ที่ 6 ด้านการปรับสมดุลและพัฒนาระบบบริหารจัดการภาครัฐ โดยมีแผนแม่บทที่ 13 การเสริมสร้างให้คนไทยมีสุขภาวะที่ดีเป็นหลัก รวมทั้งเป็นการดําเนินการตามภารกิจกรมควบคุมโรคที่ใช้ยุทธศาสตร์ชาติระยะ 20 ปี ด้านการป้องกันควบคุมโรคและภัยสุขภาพที่มียุทธศาสตร์ที่ 4 การปรับปรุงระบบบริหารจัดการและพัฒนาความร่วมมือ เพื่อขับเคลื่อนการดําเนินงาน
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 1,735 ราย จําแนกเป็น ผู้ติดเชื้อในประเทศ 1,734 ราย และผู้ป่วยมาจากต่างประเทศ 1 ราย ผู้เสียชีวิตเพิ่มขึ้น 15 ราย ผู้ที่กําลังรักษาตัว 22,895 ราย และมียอดผู้ที่หายป่วยกลับบ้านแล้ว 2,138 ราย จํานวนผู้ป่วยปอดอักเสบรักษาตัวอยู่ในโรงพยาบาล 610 ราย
รัฐบาลไทย-ข่าวทำเนียบรัฐบาล- ประกาศ ขสมก. ประจำวันที่ 2 ตุลาคม 2564​ พบพนักงานติดเชื้อไวรัส COVID-19 จำนวน​ 5 ราย​
วันอาทิตย์ที่ 3 ตุลาคม 2564
ประกาศ ขสมก. ประจําวันที่ 2 ตุลาคม 2564​ พบพนักงานติดเชื้อไวรัส COVID-19 จํานวน​ 5 ราย​
ประกาศ ขสมก. ประจําวันที่ 2 ตุลาคม 2564​ พบพนักงานติดเชื้อไวรัส COVID-19 จํานวน​ 5 ราย​
1)​ พนักงานขับรถโดยสารปรับอากาศ สาย 134 เพศชายอายุ 50 ปี
2) พนักงานเก็บค่าโดยสารรถปรับอากาศ สาย 134 เพศหญิง อายุ 31 ปี
3) พนักงานเก็บค่าโดยสารรถปรับอากาศ สาย A2 เพศหญิง อายุ 51 ปี
4) พนักงานขับรถโดยสารธรรมดา สาย 156 เพศชาย อายุ 30 ปี
5) พนักงานขับรถโดยสารธรรมดา สาย 7ก เพศชาย อายุ 41 ปี
รัฐบาลไทย-ข่าวทำเนียบรัฐบาล-ปลัดเกษตรฯ ติดตามงานสำคัญของสำนักงานปลัดกระทรวงเกษตรและสหกรณ์
วันอังคารที่ 23 พฤศจิกายน 2564
ปลัดเกษตรฯ ติดตามงานสําคัญของสํานักงานปลัดกระทรวงเกษตรและสหกรณ์
ปลัดเกษตรฯ ติดตามงานสําคัญของสํานักงานปลัดกระทรวงเกษตรและสหกรณ์ มอบหมายผู้ที่เกี่ยวข้องดําเนินการตามเป้าหมายอย่างเต็มประสิทธิภาพ
ปลัดเกษตรฯ ติดตามงานสําคัญของสํานักงานปลัดกระทรวงเกษตรและสหกรณ์ มอบหมายผู้ที่เกี่ยวข้องดําเนินการตามเป้าหมายอย่างเต็มประสิทธิภาพ
ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานการประชุมติดตามงาน/โครงการสําคัญของสํานักงานปลัดกระทรวงเกษตรและสหกรณ์ ครั้งที่ 2/2564 โดยมีรองปลัดกระทรวงเกษตรและสหกรณ์ ทั้ง 4 ท่าน และผู้บริหารกระทรวงเกษตรและสหกรณ์ เข้าร่วม ณ ห้องประชุมกระทรวงเกษตรและสหกรณ์ และผ่านระบบออนไลน์ โดยที่ประชุมได้มีการรายงานความคืบหน้าการดําเนินงานในด้านต่าง ๆ คือ
1) คําสั่งแต่งตั้งคณะกรรมการขับเคลื่อนงานด้านการเกษตรระดับจังหวัด และหลักการบริหารงานและขับเคลื่อนงานโดยคณะกรรมการโดยสํานักแผนงานและโครงการพิเศษเพื่อให้การขับเคลื่อนนโยบายของรัฐบาลและกระทรวงเกษตรและสหกรณ์ในระดับจังหวัดและระดับอําเภอมีความเป็นเอกภาพ เป็นไปด้วยความรวดเร็ว และมีประสิทธิภาพยิ่งขึ้น
2) โครงการต้นแบบการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง โดยสํานักแผนงานและโครงการพิเศษ มีเป้าหมายในการดําเนินการในพื้นที่ 75 จังหวัด 822 อําเภอ 5,619 ตําบล 5,797 หมู่บ้าน มีการจ้างงานอาสาสมัครเกษตรใน 5,797 หมู่บ้าน หมู่บ้านละ 3 คน รวม 17,391 คนระยะเวลาจ้าง 12 เดือน (ม.ค. - ธ.ค. 65) มีโครงการย่อยภายใต้โครงการโครงการขับเคลื่อนการเกษตรระดับหมู่บ้านฯ อาทิ การส่งเสริมสาธิตการผลิตปุ๋ยอินทรีย์คุณภาพสูงประจําหมู่บ้านสู่การผลิตสินค้าเกษตรมูลค่าสูงโครงการผลิตพืชอาหารสัตว์เชิงการค้าของหมู่บ้าน และโครงการส่งเสริมการผลิตสัตว์น้ําและแปรรูปสัตว์น้ําประจําหมู่บ้าน เป็นต้น
3) โครงการส่งเสริมเกษตรทฤษฎีใหม่โดยกองนโยบายเทคโนโลยีเพื่อการเกษตรและเกษตรกรรมยั่งยืน พื้นที่ดําเนินการครอบคลุมพื้นที่ทั่วประเทศ 77 จังหวัด เกษตรกรเป้าหมาย 17,000 ราย มีวิธีการดําเนินงาน คือ บริหารจัดการโครงการทั้งส่วนกลางและส่วนภูมิภาค การจัดทําคู่มือการดําเนินงาน การประชาสัมพันธ์ การจัดทําฐานข้อมูล การจ้างงานนักพัฒนาเกษตรทฤษฎีใหม่ การส่งเสริมองค์ความรู้ อบรมเกษตรกร การขุดสระน้ํา การสนับสนุนปัจจัยการผลิตและการบริหารจัดการ และการติดตามและประเมินผล
4) ผลการดําเนินงานในการแก้ไขปัญหาด้านการเกษตรต่างประเทศ ได้แก่ ความคืบหน้าพิธีสารว่าด้วยข้อกําหนดในการกักกันโรคและตรวจสอบสําหรับการส่งออกและนําเข้าผลไม้ไทยผ่านประเทศที่สาม และปัญหาการนําเข้าสินค้าเกษตรไทยของสาธารณรัฐประชาชนจีนโดยสํานักงานที่ปรึกษาการเกษตรต่างประเทศ ประจํากรุงปักกิ่งฝ่ายเกษตร ประจําสถานกงสุลใหญ่ ณ นครเซี่ยงไฮ้ฝ่ายเกษตร ประจํากงสุลใหญ่ ณ นครกว่างโจว และผลการประชุมภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศครั้งที่ 26 (COP26) ต่อประเทศไทย และแนวโน้มและแนวทางการดําเนินการเพื่อให้เกิดความมั่นคงทางอาหารของประเทศในสหภาพยุโรปและการปรับใช้กับประเทศไทยโดยสํานักงานที่ปรึกษาการเกษตรต่างประเทศ ประจําสหภาพยุโรป
และ 5) ความก้าวหน้าผลการดําเนินงานของกลุ่มขับเคลื่อนการปฏิรูปประเทศยุทธศาสตร์ชาติ และการสร้างความสามัคคีปรองดอง กระทรวงเกษตรและสหกรณ์ (ป.ย.ป. กษ.) โดยติดตามการปรับโครงสร้างองค์กรและโครงสร้างอัตรากําลังในส่วนของสํานักงานปลัดกระทรวงเกษตรและสหกรณ์
รัฐบาลไทย-ข่าวทำเนียบรัฐบาล-ครม.เห็นชอบในหลักการโครงการอาชีวะ สร้างช่างฝีมือ ตามแนวทางโรงเรียนพระดาบสจำนวน 30 แห่ง เป็นระยะเวลา 10 ปีกรอบวงเงิน 1,169 ล้านบาท
วันอังคารที่ 23 พฤศจิกายน 2564
ครม.เห็นชอบในหลักการโครงการอาชีวะ สร้างช่างฝีมือ ตามแนวทางโรงเรียนพระดาบสจํานวน 30 แห่ง เป็นระยะเวลา 10 ปีกรอบวงเงิน 1,169  ล้านบาท
รองโฆษกรัฐบาลเผย ครม.เห็นชอบในหลักการโครงการอาชีวะ สร้างช่างฝีมือ ตามแนวทางโรงเรียนพระดาบสจํานวน 30 แห่ง เป็นระยะเวลา 10 ปีกรอบวงเงิน 1,169  ล้านบาท
วันนี้ (23 พ.ย. 2564) น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)เห็นชอบในหลักการโครงการอาชีวะ สร้างช่างฝีมือ ตามแนวทางโรงเรียนพระดาบสจํานวน 30 แห่ง เป็นระยะเวลา 10 ปี ตั้งแต่ปีงบประมาณ 2566-2575 โดยครม.ได้อนุมัติเงินงบประมาณรายจ่ายประจําปีงบประมาณ 2566-2575 ในกรอบวงเงินทั้งสิ้น 1,169 ล้านบาท เพื่อใช้เป็นค่าใช้จ่ายในการดําเนินโครงการ โดยจากการประเมินผลโครงการที่ผ่านมาในโรงเรียน 12 แห่งที่นําร่องจัดการศึกษาหลักสูตรระยะสั้นด้านอาชีพระยะเวลา 1 ปี พบว่า ผู้สําเร็จการศึกษาผ่านการประเมินมาตรฐานอาชีพทุกคน และผู้สําเร็จการศึกษาได้กลับคืนถิ่นภูมิภาคของตนร้อยละ 100
สําหรับโครงการอาชีวะ สร้างช่างฝีมือ ตามแนวทางโรงเรียนพระดาบส มีวัตถุประสงค์เพื่อ สร้างโอกาสทางการศึกษาให้แก่เด็ก เยาวชน และประชาชนในพื้นที่ห่างไกล ชายแดน ชายขอบ เขตชนบท และเขตเศรษฐกิจพิเศษที่มีฐานะยากจน ขาดโอกาสทางการศึกษาหรือว่างงาน ได้มีทักษะวิชาชีพติดตัว สามารถทํางานประกอบอาชีพได้ มีเป้าหมายจํานวน 900 คนต่อปี เป็นเวลา 10 ปี รวม 9,000 คน โดยเข้ารับการศึกษาหลักสูตรระยะสั้นด้านอาชีพ 1 ปี
ทั้งนี้จะใช้หลักสูตรและการจัดการเรียนการสอนตามแนวทางโรงเรียนพระดาบสดังนี้คือ ระยะ 6 เดือนแรก จัดฝึกทักษะช่างพื้นฐาน 11 ทักษะอาชีพ เช่น ทักษะช่างยนต์ ช่างเชื่อม ช่างไฟฟ้ากําลัง ช่างอิเล็กทรอนิกส์ ช่างกลโรงงาน ช่างเขียนแบบ เป็นต้น ระยะเวลา 3 เดือน ผู้เรียนจะเลือกทักษะที่สนใจเพื่อฝึกเป็นทักษะเฉพาะทาง ระยะเวลา 2 เดือน ผู้เรียนออกฝึกงานในสถานประกอบการ เพื่อฝึกทักษะอาชีพที่แท้จริง และระยะเวลา 1 เดือนสุดท้าย ผู้เรียนเข้ารับการทดสอบมาตรฐานฝีมือแรงงานหรือมาตรฐานคุณวุฒิวิชาชีพ
-----------------
รัฐบาลไทย-ข่าวทำเนียบรัฐบาล-พม. โดย กคช. เร่งช่วยเหลือกรณีผู้อยู่อาศัยแฟลตดินแดง ติดเชื้อโควิด-19 จำนวน 7 ราย ตั้งเต็นท์รอไม่มีเตียงรองรับ ให้เข้ารับการรักษาที่สถานพยาบาลเรียบร้อยแล้ว
วันอังคารที่ 22 มิถุนายน 2564
พม. โดย กคช. เร่งช่วยเหลือกรณีผู้อยู่อาศัยแฟลตดินแดง ติดเชื้อโควิด-19 จํานวน 7 ราย ตั้งเต็นท์รอไม่มีเตียงรองรับ ให้เข้ารับการรักษาที่สถานพยาบาลเรียบร้อยแล้ว
พม. โดย กคช. เร่งช่วยเหลือกรณีผู้อยู่อาศัยแฟลตดินแดง ติดเชื้อโควิด-19 จํานวน 7 ราย ตั้งเต็นท์รอไม่มีเตียงรองรับ ให้เข้ารับการรักษาที่สถานพยาบาลเรียบร้อยแล้ว
วันนี้ (22 มิ.ย. 64) เวลา 10.00 น. ที่กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กทม.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า จากกรณีสื่อสังคมออนไลน์มีการแชร์เรื่องราวผู้อยู่อาศัยในอาคารแฟลต 29 เคหะชุมชนดินแดง 1 จํานวน 7 ราย ติดเชื้อไวรัสโคโรนา 2019 (โควิด-19) โดยผู้ติดเชื้อโควิด-19 ทั้ง 7 ราย เข้ารับการตรวจเชิงรุกเมื่อวันที่ 18 มิ.ย. 64 ณ ศูนย์วัฒนธรรม และผลตรวจออกเมื่อวันที่ 20 มิ.ย. 64 พบว่าติดเชื้อทั้ง 7 ราย แต่ยังไม่มีเตียงรองรับการรักษาพยาบาล จึงจําเป็นต้องตั้งเต็นท์นอนบริเวณหน้าแฟลต เนื่องจากในห้องพักครอบครัวอาศัยอยู่รวมกันหลายคน ในการนี้ กระทรวง พม. โดยการเคหะแห่งชาติ (กคช.) ได้ประสานหน่วยงานศูนย์บริการสาธารณสุข 4 ดินแดง สายด่วน 191 และสายด่วน 1669 เพื่อจัดหาสถานพยาบาลให้ผู้ติดเชื้อทั้ง 7 ราย ได้เข้ารับการรักษาอย่างเร่งด่วน โดยในวันที่ 21 มิ.ย. 64 เวลา 14.00 น. สามารถนําส่งผู้ป่วยทั้ง 7 ราย เข้ารับการรักษา ณHospitelเรียบร้อยแล้ว ทั้งนี้ กระทรวง พม. โดย กคช. จะติดตามความคืบหน้าอาการป่วยของผู้ติดเชื้อทั้ง 7 ราย อย่างต่อเนื่อง เพื่อดําเนินการให้ความช่วยเหลือ ให้คําปรึกษาแนะนํา พร้อมทั้งมอบถุงยังชีพหลังจากรักษาอาการหายแล้ว และกลับมากักตัว 14 วัน ตามมาตรการการป้องกันโรคโควิด-19 ต่อไป
นางพัชรี กล่าวเพิ่มเติมว่า ทั้งนี้ หากผู้พักอาศัยในโครงการของ กคช. ได้รับผลกระทบของโรคโควิด-19และต้องการความช่วยเหลือสามารถติดต่อได้ที่สํานักงานเคหะนครหลวง และสํานักงานเคหะจังหวัดในพื้นที่ ซึ่งจะช่วยประสานงานกับศูนย์บริการสาธารณสุข สํานักอนามัย กรุงเทพมหานคร และสาธารณสุขจังหวัด และหากประชาชนกําลังประสบปัญหาความเดือดร้อนและความยากลําบากจากผลกระทบของโรคโควิด-19 หรือชุมชนใดต้องการความช่วยเหลือเร่งด่วน สามารถติดต่อได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสํานักงานพัฒนาสังคมและความมั่นคงของมนุษย์จังหวัด หรือประสานขอความช่วยเหลือผ่าน อพม. ในพื้นที่
รัฐบาลไทย-ข่าวทำเนียบรัฐบาล-รมว.เฮ้ง มอบ ผู้ตรวจ ลงพื้นที่มอบอาหารกล่องและเครื่องอุปโภคบริโภคแก่คนงานในแคมป์ย่านวิภาวดี 20
วันศุกร์ที่ 9 กรกฎาคม 2564
รมว.เฮ้ง มอบ ผู้ตรวจ ลงพื้นที่มอบอาหารกล่องและเครื่องอุปโภคบริโภคแก่คนงานในแคมป์ย่านวิภาวดี 20
รมว.เฮ้ง มอบ ผู้ตรวจ ลงพื้นที่มอบอาหารกล่องและเครื่องอุปโภคบริโภคแก่คนงานในแคมป์ย่านวิภาวดี 20
เมื่อวันที่9กรกฎาคม2564นายสุชาติชมกลิ่นรัฐมนตรีว่าการกระทรวงแรงงานมอบหมายให้นางสาวบุปผาเรืองสุดผู้ตรวจราชการกระทรวงแรงงานลงพื้นที่มอบอาหารเครื่องอุปโภคบริโภคแก่คนงานในแคมป์ก่อสร้างของบริษัทดวงจันทร์บิวดิ้งจํากัดบริเวณซอยอินทามระ1หน้าชุมชนลับแลและมอบข้าวกล่อง200กล่องจากสมาคมเจ้าหน้าที่ความปลอดภัยในการทํางาน(จป.)แก่คนงานแคมป์ก่อสร้างบริเวณซอยวิภาวดี20โดยมีนายวรรณรัตน์ศรีสุขใสรองอธิบดีกรมสวัสดิการและคุ้มครองแรงงานนําทีมสมาคมเจ้าหน้าที่ความปลอดภัยในการทํางาน(จป.)เข้าร่วมในครั้งนี้ด้วยโดย นางสาวบุปผากล่าวว่าตามที่สื่อมวลชนนําเสนอข่าวว่าเปิดชีวิตสุดระทมแคมป์คนงานนอนเต็นท์ปูนร้อนจัด–ฝนตกก็ท่วมไร้เงิน-ท้องหิวข้าว3มื้อไม่จริงซึ่งอยู่บริเวณซอยวิภาวดี20นั้นในเรื่องนี้ท่านนายกรัฐมนตรีและรมว.กลาโหมพล.อ.ประยุทธ์จันทร์โอชาได้ฝากความห่วงใยมายังพี่น้องคนงานในแคมป์ก่อสร้างทุกคนซึ่งกระทรวงแรงงานได้มีมาตรการเยียวยาช่วยเหลือลูกจ้างในแคมป์คนงานตามที่ศบค.ได้มีมติให้ปิดแคมป์คนงานก่อสร้างงดการเดินทางและเคลื่อนย้ายแรงงานในพื้นที่จังหวัดสีแดงเข้มจํานวน6จังหวัดได้แก่กรุงเทพมหานครปทุมธานีนนทบุรีสมุทรสาครสมุทรปราการนครปฐมเป็นเวลา1เดือนเพื่อควบคุมการแพร่ระบาดของโควิด-19ในคลัสเตอร์แคมป์คนงานโดยการจ่ายค่าชดเชย50เปอร์เซ็นต์ของค่าจ้างเป็นเวลา1เดือนขอความร่วมมือนายจ้างสถานประกอบการดูแลเรื่องอาหารแก่คนงานทั้ง3มื้อโดยกระทรวงแรงงานจะสนับสนุนเครื่องอุปโภคบริโภคอาทิข้าวสารน้ําดื่มไข่ไก่ปลากระป๋องที่ได้รับบริจาคจากภาคเอกชนรายใหญ่และนําไปมอบให้สมาคมอุตสาหกรรมก่อสร้างไทยในพระบรมราชูปถัมภ์เป็นศูนย์กลางในการกระจายอาหารไปยังคนงานตามแคมป์ต่างๆโดยให้นายจ้างดูแลอาหารของลูกจ้างทั้ง3มื้อ
นางสาวบุปผากล่าวว่าท่านสุชาติชมกลิ่นรมว.แรงงานมีความห่วงใยพี่น้องผู้ใช้แรงงานประดุจคนในครอบครัวในวันนี้จึงได้มอบหมายให้ดิฉันลงพื้นที่บริเวณซอยอินทามระ1หน้าชุมชนลับแลและบริเวณซอยวิภาวดี20เพื่อมอบข้าวกล่องจํานวน200กล่องจากสมาคมเจ้าหน้าที่ความปลอดภัยในการทํางาน(จป.)ตลอดจนมอบเครื่องอุปโภคบริโภคข้าวสารอาหารแห้งของใช้ที่จําเป็นแก่คนงานอาทิข้าวสารน้ําดื่มไข่ไก่ปลากระป๋องบะหมี่กึ่งสําเร็จรูปเป็นต้นซึ่งการมอบอาหารในครั้งนี้เป็นมาตรการเสริมที่กระทรวงแรงงานขอความร่วมมือนายจ้างสถานประกอบการให้ดูแลเรื่องอาหารแก่คนงานทั้ง3มื้อโดยกระทรวงแรงงานจะร่วมสนับสนุนเครื่องอุปโภคบริโภคที่ได้รับบริจาคจากภาคเอกชนเพื่อนําไปช่วยเหลือบรรเทาความเดือดร้อนและแบ่งเบาค่าใช้จ่ายด้านอาหารให้แก่คนงานอีกทางหนึ่งด้วย
+++++++++++++++++++
กองเผยแพร่และประชาสัมพันธ์
9กรกฎาคม2564
รัฐบาลไทย-ข่าวทำเนียบรัฐบาล-วธ.ประกาศการประกวดสื่อสร้างสรรค์ “รักนะจ๊ะ ภาษาไทย” เนื่องในวันภาษาไทยแห่งชาติ
วันศุกร์ที่ 22 กรกฎาคม 2565
วธ.ประกาศการประกวดสื่อสร้างสรรค์ “รักนะจ๊ะ ภาษาไทย” เนื่องในวันภาษาไทยแห่งชาติ
วธ.ประกาศการประกวดสื่อสร้างสรรค์ “รักนะจ๊ะ ภาษาไทย” เนื่องในวันภาษาไทยแห่งชาติ
วธ.ประกาศการประกวดสื่อสร้างสรรค์ “รักนะจ๊ะ ภาษาไทย” เนื่องในวันภาษาไทยแห่งชาติ
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า สํานักงานปลัดกระทรวงวัฒนธรรม โดยกองเฝ้าระวังทางวัฒนธรรมจัดกิจกรรมการประกวดสื่อสร้างสรรค์ เนื่องในวันภาษาไทยแห่งชาติ พุทธศักราช 2565 หัวข้อ “รักนะจ๊ะ ภาษาไทย” ในรูปแบบคลิปวิดีโอเพลงแรป เพื่อส่งเสริม สนับสนุน ให้เด็กและเยาวชน ได้ผลิตสื่อสร้างสรรค์และมีส่วนร่วมในการอนุรักษ์ และถ่ายทอดความงดงามของภาษาไทยซึ่งเป็นมรดกภูมิปัญญาทางวัฒนธรรมของชาติผ่านสื่อสร้างสรรค์ ซึ่งเป็นการดําเนินงานภายใต้แผนพัฒนาด้านการพัฒนาสื่อปลอดภัยและสร้างสรรค์ ระยะที่ 1 (พ.ศ. 2563 - 2565) ยุทธศาสตร์ที่ 1 การสนับสนุนการผลิตและเผยแพร่สื่อปลอดภัยและสร้างสรรค์ โดยเปิดรับผลงานสื่อสร้างสรรค์จากเด็กและเยาวชน อายุไม่เกิน 25 ปีในนามบุคคล หรือทีม ตั้งแต่วันที่ 10 – 30 มิถุนายน 2565 มีจํานวนผู้เข้าร่วมส่งผลงานเข้าร่วมกิจกรรม 188 ผลงาน
จากผลงานดังกล่าวคณะกรรมการตัดสินการประกวดได้พิจารณาตัดสินผลงานที่ได้รับรางวัล จํานวน 5 ผลงาน ที่สื่อให้เห็นถึงคุณค่า ความสําคัญของภาษาไทย รวมถึงการส่งเสริม อนุรักษ์ สืบสานและถ่ายทอดภาษาไทย ซึ่งเป็นเอกลักษณ์และเป็นสมบัติทางวัฒนธรรมอันล้ําค่าของชาติ ซึ่งทุกรางวัลจะได้รับโล่นายกรัฐมนตรีและเกียรติบัตรจากกระทรวงวัฒนธรรม เงินรางวัลรวม 120,000 บาท โดยเพลง “บอกรักภาษาไทย” ผลงานทีมโวหารชาญสมร คว้ารางวัลชนะเลิศ เงินรางวัล 50,000 บาท ส่วนรางวัลรองชนะเลิศ อันดับหนึ่ง ได้แก่ เพลง “คุณค่าภาษาและความเป็นไทย” ผลงานทีมวัยรุ่นพันธุ์ไทย รางวัลรองชนะเลิศ อันดับสอง ได้แก่ เพลง “ฮักไทยขนาด” ผลงานทีม CT FLOW X PJ และรางวัลชมเชย จํานวน 2 รางวัล ได้แก่ เพลง “พาสาทัย” ผลงานนางสาวธรรมมาตา เนาวพรพรรณ และผลงาน “หวงแหน” ทีม Rise of New Gen
รมว.วธ. กล่าวด้วยว่า การดําเนินกิจกรรมดังกล่าวเป็นการนําศิลปวัฒนธรรมร่วมสมัยมาเป็นสื่อในการถ่ายทอดคุณค่าและความงามของภาษาไทย โดยการมีส่วนร่วมของเด็กและเยาวชน ต้องขอชื่นชมและแสดงความยินดีกับเด็กและเยาวชนที่ได้รับรางวัล ถือเป็นส่วนสําคัญของประเทศที่ช่วยขับเคลื่อนเอกลักษณ์และสมบัติวัฒนธรรมอันล้ําค่าของชาติ ตลอดจนมีส่วนร่วมในการแสดงทักษะความรู้ ความสามารถด้านภาษาไทย ให้เป็นที่ประจักษ์ในระดับประเทศ ทั้งนี้ วธ. จะมีการมอบโล่รางวัล เกียรติบัตร และเงินรางวัล ให้กับผู้ที่ได้รับรางวัลทั้งหมด พร้อมกับรางวัลด้านภาษาไทยอื่นๆ ในวันอังคารที่ 26 กรกฎาคม 256 ณ หอประชุมใหญ่ ศูนย์วัฒนธรรมแห่งประเทศไทย
รัฐบาลไทย-ข่าวทำเนียบรัฐบาล-ก.แรงงาน จ่ายเงินช่วยเหลือแรงงานไทยกลับจากยูเครนแล้ว 163 คน มูลค่ากว่า 2.4 ล้านบาท
วันอังคารที่ 8 มีนาคม 2565
ก.แรงงาน จ่ายเงินช่วยเหลือแรงงานไทยกลับจากยูเครนแล้ว 163 คน มูลค่ากว่า 2.4 ล้านบาท
....
เมื่อวันที่ 8 มีนาคม 2565นายสุชาติ ชมกลิ่น รัฐมนตรีว่าการกระทรวงแรงงานมอบหมายให้นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงานพร้อมด้วยนางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง)ตรวจเยี่ยมให้กําลังใจ พร้อมมอบเงินแก่แรงงานไทยที่เดินทางกลับมาจากประเทศยูเครน และเป็นสมาชิกกองทุนเพื่อช่วยเหลือคนหางานไปทํางานในต่างประเทศ จํานวน 4 คน ณ อาคาร Quarantine Center สถาบันบําราศนราดูร ถนนติวานนท์ ตําบลตลาดขวัญ อําเภอเมืองนนทบุรี จังหวัดนนทบุรี
นางธิวัลรัตน์กล่าวว่า ตามที่รัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี เป็นห่วงคนไทยและแรงงานไทยทุกคนที่ได้รับผลกระทบจากเหตุการณ์ในยูเครน และได้กําชับให้ท่านรัฐมนตรีสุชาติ ชมกลิ่น รมว.แรงงาน ดูแลแรงงานไทยทุกคนอย่างดีที่สุด ซึ่งกระทรวงแรงงานประสานการทํางานใกล้ชิดกับกระทรวงการต่างประเทศอย่างต่อเนื่อง เช่นเดียวกันในวันนี้ (8 มี.ค.65) มีคนไทยชุดที่ 7 จํานวน 12 คน ในจํานวนนี้เป็นสมาชิกกองทุนฯ จํานวน 4 คน เดินทางโดยเครื่องบินสายการบินไทย เที่ยวบินที่ TG 971 ออกจากกรุงบูคาเรสต์มาถึงประเทศไทยในวันนี้ เวลา 06.50 น.โดยท่านสุชาติฯ ได้มอบหมายให้ดิฉันและท่านโฆษกมาตรวจเยี่ยมให้กําลังใจพร้อมทั้งมอบเงินช่วยเหลือแก่แรงงานไทยที่เดินทางกลับมาจากประเทศยูเครน และเป็นสมาชิกกองทุนเพื่อช่วยเหลือคนหางานไปทํางานในต่างประเทศ อีกจํานวน 4 คน คนละ 15,000 บาท รวมเป็นเงินทั้งสิ้น 60,000 บาท
นางธิวัลรัตน์กล่าวต่อว่า กรมการจัดหางาน ได้จัดเจ้าหน้าที่ตั้งโต๊ะลงทะเบียน เพื่อรับคําร้องและอํานวยความสะดวกในการดูแลทั้งในเรื่องขั้นตอน เอกสารหลักฐานต่าง ๆ รวมทั้งชี้แจงเรื่องสิทธิประโยชน์จากกองทุนให้แก่แรงงานไทย นอกจากนี้ ที่ด่านตรวจคนหางานสุวรรณภูมิ ได้จัดเจ้าหน้าที่เข้าไปอํานวยความสะดวกตั้งแต่คนงานลงเครื่องบินจนถึงพาไปส่งที่ขึ้นรถบัสของกรมการขนส่งทางบก เดินทางมายังสถาบันบําราศนราดูร เพื่อรอตรวจหาเชื้อโควิด-19 (RT-PCR) ซึ่งหากแรงงานผลตรวจออกมาเป็นบวกจะเข้ารับการรักษาที่สถาบันบําราศนราดูร แต่หากผลเป็นลบจะใช้มาตรการ Test & go เดินทางกลับบ้านได้ทันที
ทั้งนี้ ตั้งแต่วันที่ 2 – 8 มีนาคม 2565 มีคนไทยที่เดินทางกลับมาแล้ว 7 เที่ยวบิน จํานวน 223 คน กระทรวงแรงงาน โดยกรมการจัดหางาน ได้จ่ายเงินให้แก่คนงานที่เป็นสมาชิกกองทุนฯ ได้รับเงินสงเคราะห์กรณีภัยสงคราม รายละ 15,000 บาท แล้วจํานวน 163 คน เป็นจํานวนเงินรวมทั้งสิ้น 2,445,000 บาท
รัฐบาลไทย-ข่าวทำเนียบรัฐบาล-เสนอ อุทยานธรณีขอนแก่น เป็น อุทยานธรณีโลก
วันพฤหัสบดีที่ 30 มิถุนายน 2565
เสนอ อุทยานธรณีขอนแก่น เป็น อุทยานธรณีโลก
วันเสาร์ที่ 25 มิถุนายน 2565
เสนอ อุทยานธรณีขอนแก่น เป็น อุทยานธรณีโลก
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลส่งเสริมการยกระดับแหล่งทรัพยากรธรรมชาติของไทยสู่ระดับโลก
โดยเห็นชอบเสนออุทยานธรณีขอนแก่น เป็นอุทยานธรณีโลกของ UNESCO
เนื่องจากเป็นแหล่งค้นพบซากไดโนเสาร์สายพันธุ์ใหม่ของโลกมากถึง 5 สายพันธุ์ รวมถึงจระเข้และปลาโบราณ
มีแหล่งท่องเที่ยวเชิงประวัติศาสตร์และเชิงธรณีวิทยาที่สําคัญหลายแห่ง หากได้การรับรองเป็นอุทยานธรณีโลก
จะเป็นที่รู้จักของนานาชาติถึงคุณค่าในด้านธรณีวิทยาและโบราณคดี
ได้รับการพัฒนาอย่างสมดุลระหว่างการอนุรักษ์ การศึกษาวิจัย และการพัฒนาทางเศรษฐกิจและสังคม
ภายใต้การจัดการอย่างมีส่วนร่วมทั้งจากภาครัฐ ท้องถิ่น และชุมชน
สร้างการตระหนักรู้คุณค่าของประชาชนในพื้นที่ ดึงดูดนักท่องเที่ยว
และสร้างรายได้แก่ท้องถิ่นชุมชนอย่างยั่งยืน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รถไฟฟ้าชานเมืองสายสีแดงและสถานีกลางบางซื่อ พร้อมแล้วที่จะให้บริการอย่างเต็มรูปแบบ ตั้งแต่วันที่ 29 พฤศจิกายน 2564 เป็นต้นไป
วันจันทร์ที่ 29 พฤศจิกายน 2564
รถไฟฟ้าชานเมืองสายสีแดงและสถานีกลางบางซื่อ พร้อมแล้วที่จะให้บริการอย่างเต็มรูปแบบ ตั้งแต่วันที่ 29 พฤศจิกายน 2564 เป็นต้นไป
ให้บริการทุกวัน เวลา 05.30 - 24.00 น. อัตราค่าโดยสารเริ่มต้น 12 บาท สูงสุดไม่เกิน 42 บาท
การรถไฟแห่งประเทศไทย (รฟท.) กระทรวงคมนาคม แจ้งรายละเอียดสําหรับประชาชนที่ต้องการเดินทางเข้าถึงสถานีกลางบางซื่อ สามารถเดินทางด้วยถนนสายหลัก 2 สาย คือ ถนนพหลโยธิน และ ถนนกําแพงเพชร หรือเลือกนั่งรถโดยสารประจําทางเข้าไปยังสถานีกลางบางซื่อ โดยมีรถโดยสารประจําทางที่ให้บริการ จํานวน 16 สายจากด้านหน้าสถานีกลางบางซื่อ เข้าประตู 1 และจากลานจอดรถยนต์ ขึ้นลิฟต์โดยสารมายังชั้นจําหน่ายตั๋ว จะนําทุกท่านเข้าสู่การให้บริการของระบบรถไฟฟ้าชานเมืองสายสีแดง เพิ่มความสะดวกยิ่งขึ้น เมื่อเดินทางด้วยรถไฟฟ้า MRT สายสีน้ําเงิน ซึ่งมีทางเดินเชื่อมจากรถไฟฟ้า MRT สถานีบางซื่อ เข้าถึงชั้นจําหน่ายตั๋วโดยสารรถไฟฟ้าชานเมืองสายสีแดงได้โดยตรง
สําหรับท่านที่ต้องการจะเดินทางในเส้นทางบางซื่อตลิ่งชัน ให้ขึ้นชั้นชานชาลา ที่ 9 และ 10 ส่วนเส้นทางที่ไปบางซื่อ - รังสิต ขึ้นชั้นชานชาลาที่ 3 และ 4 ท่านผู้โดยสารที่เดินทางมาจากเส้นทางรังสิต ที่ต้องการจะเดินทางเชื่อมต่อไปยังเส้นทางตลิ่งชัน ให้เปลี่ยนขบวนรถโดยสารที่สถานีกลางบางซื่อโดยเมื่อออกจากขบวนรถไฟฟ้าแล้ว ให้ลงไปยังชั้นจําหน่ายตั๋ว และไปขึ้นขบวนรถไฟฟ้าที่ชานชาลา 9 และ 10ส่วนท่านที่มาจากเส้นทางตลิ่งชัน และต้องการเดินทางเชื่อมต่อไปยังเส้นทางรังสิต เมื่อถึงสถานีกลางบางซื่อ ให้ออกจากขบวนรถไฟฟ้าแล้วลงไปยังชั้นจําหน่ายตั๋ว เพื่อไปขึ้นขบวนรถไฟฟ้าที่ชานชาลา 3 และ 4
รถไฟฟ้าชานเมืองสายสีแดง ช่วงบางซื่อ - รังสิต และ ช่วงบางซื่อ - ตลิ่งชัน พร้อมที่จะให้บริการทุกวัน เวลา 05.30 - 24.00 น. อัตราค่าโดยสารเริ่มต้น 12 บาท สูงสุดไม่เกิน 42 บาทรถไฟฟ้าสายสีแดง ยกระดับคุณภาพชีวิตคนชานเมือง